《送邵公济溥赴省二首》
宋代·郭印

凛凛霜威扑扑尘，不堪晓骑送行人。
云山万点远连蜀，烟树两行初过秦。
风厚正能扶大翼，浪高端足化修鳞。
圣君急士思调鼎，喜见寒梅漏泄春。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。